****

**ประกาศองค์การบริหารส่วนตำบลลิพัง**

**เรื่อง  สอบราคาจ้าง  โครงการก่อสร้างห้องครัวและห้องน้ำ สถ.ศพด.2  หมู่ที่  1   (ครั้งที่  3)**

ด้วย  องค์การบริหารส่วนตำบลลิพัง  มีความประสงค์จะสอบราคาจ้าง**โครงการก่อสร้างห้องครัวและห้องน้ำ สถ.ศพด.2  หมู่ที่  1   (ครั้งที่  3)**

ขนาดกว้าง  16.40  เมตร  ยาว  6.40  เมตร รายละเอียดตามแบบแปลนและแผนผังที่องค์การบริหารส่วนตำบลลิพังกำหนด

**ราคากลาง  651,000  บาท**

**ตามราคากลางของคณะกรรมการกำหนดราคา**

**ราคางบประมาณ  651,000  บาท**

**ในการพิจารณาจะพิจารณาในราคารวม**

**ผู้มีสิทธิเสนอราคาจะต้องมีคุณสมบัติดังนี้**

1.  เป็นนิติบุคคล  หรือบุคคลธรรมดา  ที่มีอาชีพรับจ้างทำงานที่สอบราคาดังกล่าว

              2. ไม่เป็นผู้ถูกแจ้งเวียนชื่อเป็นผู้ทิ้งงานของทางราชการ  รัฐวิสาหกิจ  หรือหน่วยการบริหารราชการส่วนท้องถิ่น  ในขณะที่ยื่นซอง

              3.  มีผลงานก่อสร้างประเภทเดียวกัน     และเป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น  หน่วยงานอื่นซึ่งมีฐานะเป็นราชการบริหารส่วนท้องถิ่น  รัฐวิสาหกิจ  และเป็นผลงานที่ทำสำเร็จในสัญญาเดียว

                  ผู้สนใจติดต่อขอซื้อแบบแปลน เอกสารสอบราคาได้ที่  **ศูนย์รวมข้อมูลข่าวสารจัดซื้อจัดจ้าง  ของ  อบต.ระดับอำเภอ  (ที่ว่าการอำเภอปะเหลียน  ชั้น  2   ห้องท้องถิ่นอำเภอ)  อำเภอ  ปะเหลียน   จังหวัด  ตรัง  วันที่   8  สิงหาคม  2556   และ ณ  ส่วนการคลังองค์การบริหารส่วนตำบลลิพัง**   **ระหว่างวันที่** **9  สิงหาคม  –   22    สิงหาคม   2556**

-2-

 ในราคาชุดละ    **500**  **บาท**   ดูรายละเอียดได้ที่เว็บไซต์ www:lipung.com  เว็บไซต์  www:gprocurement.go.th  หรือสอบถามทางโทรศัพท์หมายเลข  0-7520-4435    ในวันและเวลาราชการ

**กำหนดดูสถานที่ก่อสร้าง**

**ในวันพุธ   ที่  21    สิงหาคม  2556   ตั้งแต่เวลา  09.30  น. – 11.00 น.**โดยให้ผู้ซื้อแบบและรายการละเอียด  ประสานงานกับหน่วยงานส่วนโยธาเพื่อพาไปดูสถานที่ก่อสร้างก่อนที่จะมายื่นซองเสนอราคาต่อองค์การบริหารส่วนตำบลลิพัง  หากผู้ซื้อแบบและรายการละเอียดไม่ไปดูสถานที่ก่อสร้าง  ให้ถือว่าผู้ซื้อแบบและรายการละเอียดได้ทราบสถานที่

ก่อสร้าง  ตลอดจนอุปสรรคและปัญหาต่าง ๆ ดีแล้ว  เมื่อมีอุปสรรคและปัญหาในระหว่างการดำเนินงานจะนำมาอ้างเพื่อให้พ้นความรับผิดชอบต่อองค์การบริหารส่วนตำบลลิพังมิได้

**กำหนดยื่นซอง**


              วันที่  **8    สิงหาคม  2556**  **ตั้งแต่เวลา   08.30  น.**- **16.30  น.**  ณ  ศูนย์รวมข้อมูลข่าวสารจัดซื้อจัดจ้าง  ของ  อบต.ระดับอำเภอ  (ที่ว่าการอำเภอปะเหลียน  ชั้น  2   ห้องท้องถิ่นอำเภอ)  อำเภอ  ปะเหลียน   จังหวัด  ตรัง

วันที่  **9 - 22         สิงหาคม    2556**ระหว่างเวลา **08.30 น.-16.30**  **น.**

(ในวันและเวลาราชการ)  ณ  ส่วนการคลัง องค์การบริหารส่วนตำบลลิพัง

**กำหนดเปิดซอง**

**วันศุกร์    ที่  23     สิงหาคม  2556  เวลา  10.00   น. เป็นต้นไป**ณ  ศูนย์รวมข้อมูลข่าวสารจัดซื้อจัดจ้าง  ของ  อบต.ระดับอำเภอ  (ที่ว่าการอำเภอปะเหลียน  ชั้น  2   ท้องถิ่นอำเภอ)  อำเภอ  ปะเหลียน   จังหวัด  ตรัง

ประกาศ    ณ    วันที่   **8**  เดือน   **สิงหาคม**    พ.ศ. **2556**                   (ลงชื่อ)  
                                               **  
                         (นายสมเจตน์   หนูหมาด)**

**นายกองค์การบริหารส่วนตำบลลิพัง**

**เอกสารสอบราคาจ้าง  เลขที่  19/2556**

**สอบราคาจ้างโครงการก่อสร้างห้องครัวและห้องน้ำ สถ. ศพด.2  หมู่ที่  1**

**(ครั้งที่  3)**

**ตามประกาศองค์การบริหารส่วนตำบลลิพัง  ลงวันที่      สิงหาคม  2556**

องค์การบริหารส่วนตำบลลิพัง  ซึ่งต่อไปนี้เรียกว่า  “องค์การบริหารส่วนตำบล”  มีความประสงค์จะสอบราคา  **โครงการก่อสร้างห้องครัวและห้องน้ำ สถ.ศพด.2  หมู่ที่  1**

**(ครั้งที่  3)  ขนาดกว้าง  16.40  เมตร  ยาว  6.40  เมตร รายละเอียดตามแบบแปลนและแผนผังที่องค์การบริหารส่วนตำบลลิพังกำหนด**

**ราคากลาง   651,000   บาท   (ตามราคากลางของคณะกรรมการกำหนดราคากลาง)**

**ราคางบประมาณ  651,000  บาท**

โดยมีข้อแนะนำและข้อกำหนด  ดังต่อไปนี้

**1.  เอกสารแนบท้ายเอกสารสอบราคา**

       1.1  แบบรูปรายการละเอียด

       1.2  แบบใบเสนอราคา

       1.3  แบบสัญญาจ้าง

       1.4  แบบหนังสือค้ำประกัน  (หลักประกันสัญญา)

1.5  บทนิยาม

       (1)  ผู้เสนอราคาที่มีผลประโยชน์ร่วมกัน

       (2)  การขัดขวางการแข่งราคาอย่างเป็นธรรม

1.6  แบบบัญชีเอกสาร

       (1)  บัญชีเอกสารส่วนที่  1

       (2)  บัญชีเอกสารส่วนที่  2

**2.  คุณสมบัติของผู้เสนอราคา**

                2.1  ผู้เสนอราคาต้องเป็นผู้มีอาชีพรับจ้างทำงานที่สอบราคาจ้าง  และต้องไม่เป็น

ผู้ถูกแจ้งเวียนชื่อผู้ทิ้งงานของทางราชการ  รัฐวิสาหกิจ  หรือหน่วยการบริหารราชการส่วนท้องถิ่น  หรือห้ามติดต่อหรือห้ามเข้าเสนอราคากับองค์การบริหารส่วนตำบล

-2-

                  2.2 ผู้เสนอราคาต้องไม่เป็นผู้ที่ถูกระบุชื่อไว้ในบัญชีผู้ทิ้งงานของทางราชการ  หรือหน่วยการบริหารราชการส่วนท้องถิ่น  และได้แจ้งเวียนชื่อแล้ว  หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

                2.3 ผู้เสนอราคาจะต้องไม่เป็นผู้มีผลประโยชน์ร่วมกันกับผู้เสนอราคารายอื่น  ณ  วันประกาศสอบราคาหรือไม่เป็นผู้กระทำการอันเป็นการขัดขวางการแข่งขันการสอบราคาอย่างเป็นธรรมตามข้อ  1.5

              2.4  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

              2.5  ผู้เสนอราคาจะต้องเป็นนิติบุคคลหรือบุคคลธรรมดา  มีผลงานก่อสร้างประเภทเดียวกันกับงานที่จะสอบราคาจ้างในวงเงินไม่น้อยกว่า  **325,500**  บาท  **(-สามแสนสองหมื่นห้าพันห้าร้อยบาทถ้วน-)**  และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น  หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น  รัฐวิสาหกิจ  หรือหน่วยงานเอกชนที่องค์การบริหารส่วนตำบลเชื่อถือ

**3.  หลักฐานการเสนอราคา**

              ผู้เสนอราคาจะต้องเสนอเอกสารหลักฐานอื่นมาพร้อมกับซองเสนอราคา  โดยแยกไว้นอกซองใบเสนอราคาเป็น  2 ส่วน  คือ

              3.1  **ส่วนที่**1  อย่างน้อยต้องมีเอกสาร  ดังต่อไปนี้

              (1)  ในกรณีผู้เสนอราคาเป็นนิติบุคคล

                     (ก)  ห้างหุ้นส่วนสามัญหรือห้างหุ้นส่วนจำกัด  ให้ยื่นสำเนาหนังสือรับรองการจดทะเบียนนิติบุคคล  บัญชีรายชื่อหุ้นส่วนผู้จัดการ  ผู้มีอำนาจควบคุม  พร้อมรับรองสำเนาถูกต้อง

                     (ข)  บริษัทจำกัดหรือบริษัทมหาชนจำกัด  ให้ยื่นสำเนาหนังสือรับรองการจดทะเบียนนิติบุคคล  หนังสือบริคณห์สนธิ  บัญชีรายชื่อหุ้นส่วนผู้จัดการ  ผู้มีอำนาจควบคุมและบัญชีผู้ถือหุ้นรายใหญ่  พร้อมรับรองสำเนาถูกต้อง

              (2)  ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคล  ให้ยื่นสำเนาบุตรประจำตัวประชาชนของผู้นั้น  สำเนาข้อตกลงที่แสดงถึงการเข้าร่วมเป็นหุ้นส่วน(ถ้ามี)  สำเนาบัตรประชาชนของผู้ถือเป็นหุ้นส่วน  พร้อมทั้งรับรองสำเนาถูกต้อง

-3-

              (3)  ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้าให้ยื่นสำเนาสัญญาของการเข้าร่วมค้า  สำเนาบัตรประชาชนของผู้ร่วมค้า  และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญญาชาติไทย  ก็ให้ยื่นสำเนาหนังสือเดินทาง  หรือผู้ร่วมค้าฝ่ายใดเป็นนิติบุคคล  ให้ยื่นเอกสารตามที่ระบุไว้ใน (1)

              (4)  สำเนาใบทะเบียนภาษีมูลค่าเพิ่ม (ถ้ามี) พร้อมรับรองสำเนาถูกต้อง

              (5)  บัญชีเอกสารส่วนที่  1  ทั้งหมดที่ได้ยื่นพร้อมกับซองใบเสนอราคา  ตามแบบในข้อ 1.6 (1)

              3.2  **ส่วนที่**2  อย่างน้อยต้องมีเอกสารดังต่อไปนี้

              (1)  หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน

              (2)  สำเนาหนังสือรับรองผลงานก่อสร้าง พร้อมทั้งรับรองสำเนาถูกต้อง (ให้ใช้ในกรณีที่มีการกำหนดผลงานตามข้อ 2.5 เท่านั้น

              (3)  บัญชีรายการก่อสร้าง (หรือใบแจ้งปริมาณงาน)ซึ่งจะต้องแสดงรายการวัสดุ  อุปกรณ์  ค่าแรงงาน  ภาษีประเภทต่าง ๆ รวมทั้งกำไรไว้ด้วย

              (4)  บัญชีเอกสารส่วนที่  2  ทั้งหมดที่ได้ยื่นพร้อมกับซองเสนอราคา  ตามแบบในข้อ  1.6 (2)

**4.  การยื่นซองสอบราคา**

                4.1 ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใด  ๆ  ทั้งสิ้น  และจะต้องกรอกข้อความให้ถูกต้องครบถ้วน  ในใบเสนอราคาลงลายมือชื่อของผู้เสนอราคาให้ชัดเจน  จำนวนเงินที่เสนอจะต้องระบุตรงกันทั้งตัวเลขและตัวอักษรโดยไม่มีการขูดลบ  หรือแก้ไข  หากมีการขูดลบ ตก เติม  แก้ไขเปลี่ยนแปลง    จะต้องลงลายมือผู้เสนอราคา  พร้อมทั้งประทับตรา  (ถ้ามี)  กำกับไว้ทุกแห่ง

              4.2 ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วนในการเสนอราคา  ให้เสนอราคาเป็นเงินบาท  และเสนอราคาเพียงราคาเดียว  โดยเสนอราคารวมและหรือราคาต่อหน่วย  และหรือต่อรายการ   ตามเงื่อนไขที่ระบุไว้ท้ายใบเสนอราคาให้ถูกต้อง  ทั้งนี้  ราคารวมที่เสนอจะต้องตรงกันทั้งตัวเลขและตัวหนังสือ  ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ  โดยคิดราคารวมทั้งสิ้นซึ่งรวมค่าภาษีมูลค่าเพิ่ม  ภาษีอากรอื่น  และค่าใช้จ่ายทั้งปวงไว้แล้ว

-4-

              ราคาที่เสนอ  จะต้องเสนอกำหนดยืนราคาไม่น้อยกว่า  **120** วัน  นับแต่วันเปิดซองสอบราคา  โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้

                     4.3  ผู้เสนอราคาจะต้องเสนอกำหนดระยะเวลาดำเนินการก่อสร้างแล้วเสร็จไม่เกิน  **120**  วัน  นับถัดจากวันลงนามในสัญญาจ้าง  หรือวันที่ได้รับหนังสือจ้างจากองค์การบริหารส่วนตำบลให้เริ่มทำงาน

                 4.4  ก่อนยื่นซองสอบราคา   ผู้เสนอราคาควรตรวจดูร่างสัญญา    แบบรูปและรายละเอียด  ฯลฯ  ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขเอกสารสอบราคา

                      4.5  ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึงประธานกรรมการเปิดซองสอบราคา  โดยระบุไว้ที่หน้าซองว่า  “ใบเสนอราคาตามเอกสารสอบราคาจ้างเลขที่ **19/2556”**      โดยยื่นโดยตรงต่อองค์การบริหารส่วนตำบล

-  **วันที่   8    สิงหาคม  2556   ตั้งแต่เวลา   08.30  น.- 16.30  น.  ณ  ศูนย์รวมข้อมูลข่าวสารจัดซื้อจัดจ้าง  ของ  อบต.ระดับอำเภอ  (ที่ว่าการอำเภอปะเหลียน  ชั้น  2   ห้องท้องถิ่นอำเภอ)  อำเภอ  ปะเหลียน   จังหวัด  ตรัง**

**วันที่      9  -  22    สิงหาคม    2556 ระหว่างเวลา 08.30 น.-16.30  น.**

**(ในวันและเวลาราชการ)  ณ  ส่วนการคลัง องค์การบริหารส่วนตำบลลิพัง**

เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด  และคณะกรรมการเปิดซองสอบราคาจะดำเนินการตรวจสอบคุณสมบัติของผู้เสนอราคาแต่ละรายว่าเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น  ตามข้อ 1.5 (1) ณ วันประกาศสอบราคาหรือไม่และประกาศรายชื่อผู้เสนอราคาที่มีสิทธิ์ได้รับการคัดเลือกก่อนการเปิดซองใบเสนอราคา

              หากปรากฏต่อคณะกรรมการเปิดซองสอบราคาก่อนหรือในขณะที่มีการเปิดซองใบเสนอราคาว่ามีผู้เสนอราคากระทำการอันเป็นการขัดขวางแข่งขันราคาอย่างเป็นธรรมตามข้อ 1.5 (2)  และคณะกรรมการเชื่อว่ามีการกระทำอันเป็นการขัดขวางการแข่งขันราคาอย่างเป็นธรรม  คณะกรรมการฯ  จะตัดรายชื่อผู้เสนอราคารายนั้นลงโทษผู้เสนอราคาดังกล่าวเป็นผู้ทิ้งงาน  เว้นแต่คณะกรรมการฯ จะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการ และมิได้เป็นผู้ริเริ่มให้มีการกระทำดังกล่าว

-5-

              ผู้เสนอราคาที่ถูกตัดรายชื่อออกจาการเป็นผู้เสนอราคาเพราะเหตุเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น  ณ  วันประกาศสอบราคา  หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม  อาจอุทธรณ์คำสั่งดังกล่าวต่อผู้ว่าราชการจังหวัดภายใน ๓ วัน  นับแต่วันที่ได้รับแจ้งจากคณะกรรมการเปิดซองสอบราคา  การวินิจอุทธรณ์ของผู้ว่าราชการจังหวัดให้ถือเป็นที่สุด

              คณะกรรมการเปิดซองสอบราคาจะเปิดซองใบเสนอราคาของผู้เสนอราคาที่มีสิทธิ์ได้รับการคัดเลือกดังกล่าวข้างต้น  ณ  ศูนย์รวมข้อมูลข่าวสารจัดซื้อจัดจ้างองค์การบริหารส่วนตำบลระดับอำเภอ  ที่ว่าการอำเภอปะเหลียน (ชั้น ๒) จังหวัดตรัง  **ในวันศุกร์     ที่  23    สิงหาคม  2556     เวลา  10.00  น.    เป็นต้นไป**

              การยื่นอุทธรณ์ตามวรรค  5  ย่อมไม่เป็นเหตุให้มีการขยายระยะเวลาการเปิดซองใบเสนอราคา  เว้นแต่ผู้ว่าราชการจังหวัดพิจารณาเห็นว่า  การขยายระยะเวลาดังกล่าวจะเป็นประโยชน์แก่ทางราชการอย่างยิ่ง  และในกรณีที่ผู้ว่าราชการจังหวัดพิจารณาเห็นด้วยกับคำคัดค้านของผู้อุทธรณ์  และเห็นว่าการยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่งให้ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้

**5.   หลักเกณฑ์และสิทธิในการพิจารณาราคา**

                 5.1  ในการเสนอราคาครั้งนี้      องค์การบริหารส่วนตำบลจะ**พิจารณาตัดสินด้วยราคารวม**

                 5.2  หากผู้เสนอราคารายใดมีคุณสมบัติไม่ถูกต้องตามข้อ  2  หรือยื่นหลักฐานการเสนอราคาไม่ถูกต้อง  หรือไม่ครบถ้วนตามข้อ  3  หรือยื่นซองสอบราคาไม่ถูกต้องตามข้อ  4  แล้ว  คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น  เว้นแต่เป็นข้อผิดพลาดหรือผิดหลงเพียงเล็กน้อย  หรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ  ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น

                5.3  องค์การบริหารส่วนตำบลสงวนสิทธิ์ไม่พิจารณาราคาของผู้เสนอราคา  โดยไม่มีการผ่อนผันในกรณีดังต่อไปนี้

                (1)ไม่ปรากฏชื่อผู้เสนอราคารายนั้น  ในบัญชีผู้รับเอกสารสอบราคา  หรือในหลักฐานการรับเอกสารสอบราคาขององค์การบริหารส่วนตำบล

-6-

                (2)ไม่กรอกชื่อนิติบุคคล  หรือบุคคลธรรมดา  หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา

                  (3)เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

                (4)ราคาที่เสนอมีการขูดลบ  ตก  เติม  แก้ไข  เปลี่ยนแปลง  โดยผู้เสนอราคามิได้ลงลายมือชื่อพร้อมประทับตรา  (ถ้ามี)  กำกับไว้

                      5.4  ในการตัดสินการสอบราคาหรือในการทำสัญญา  คณะกรรมการเปิดซองสอบราคาหรือองค์การบริหารส่วนตำบลมีสิทธิให้ผู้เสนอชี้แจงข้อเท็จจริง  สภาพฐานะ  หรือข้อเท็จจริงอื่นใดที่เกี่ยวข้องกับผู้เสนอราคาได้  องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

                       5.5 องค์การบริหารส่วนตำบลลิพังทรงไว้ซึ่งสิทธิที่จะไม่รับราคาต่ำสุด  หรือราคาหนึ่งราคาใดหรือราคาที่เสนอทั้งหมดก็ได้  และอาจพิจารณาเลือกจ้างในจำนวนหรือขนาด  หรือเฉพาะรายการหนึ่งรายการใด  หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา  ดังนี้  เพื่อประโยชน์ของทางราชการเป็นสำคัญ  และให้ถือว่าการตัดสินขององค์การบริหารส่วนตำบลเป็นเด็ดขาด  ผู้เสนอราคาจะเรียกร้องค่าเสียหายใด ๆ มิได้  รวมทั้ง

องค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนผู้ทิ้งงานหากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา

              ในกรณีที่ผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินงานตามสัญญาได้  คณะกรรมการเปิดซองสอบราคาหรือองค์การบริหารส่วนตำบลจะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์  หากคำชี้แจงไม่เป็นที่ได้รับฟังได้  องค์การบริหารส่วนตำบลมีสิทธิจะได้รับฟังได้  องค์การบริหารส่วนตำบลมีสิทธิที่จะไม่รับราคาของผู้เสนอราคารายนั้น

              5.6  ในกรณีที่ปรากฏข้อเท็จจริงภายหลังจากการเปิดซองสอบราคาว่าผู้เสนอราคาที่มีสิทธิ์ได้รับการคัดเลือกตามที่ได้ประกาศรายชื่อตามข้อ 4.5  เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น  ณ  วันประกาศสอบราคา  หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม  ตามข้อ 1.5  องค์การบริหารส่วนตำบลลิพังมีอำนาจที่จะตัดรายชื่อผู้เสนอราคาที่มีสิทธิ์ได้รับการคัดเลือกดังกล่าวออกจากประกาศรายชื่อตามข้อ  4.5  และองค์การบริหารส่วนตำบลลิพัง  จะพิจารณาลงโทษผู้เสนอราคารายนั้นเป็นผู้ทิ้งงาน

-7-

              ในกรณีนี้หากผู้ว่าราชการจังหวัดพิจารณาเห็นว่าการยกเลิกการเปิดซองใบเสนอราคาที่ได้รับการดำเนินการไปแล้ว  จะเป็นประโยชน์แก่ทางราชการอย่างยิ่ง  ผู้ว่าราชการจังหวัดมีอำนาจยกเลิกการเปิดซองใบเสนอราคา

**6.  การทำสัญญาจ้าง**

              ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ  1.3  กับองค์การบริหารส่วนตำบลภายใน  7  วัน  นับถัดจากวันที่ได้รับแจ้ง  และจะต้องวางหลักประกันสัญญาเป็นจำนวนเงินเท่ากับร้อยละห้า ของราคาจ้างที่สอบราคาได้  ให้องค์การบริหารส่วนตำบลยึดถือไว้ในขณะทำสัญญา  โดยใช้หลักประกันอย่างหนึ่งอย่างใด  ดังต่อไปนี้

              6.1  เงินสด

              6.2 เช็คที่ธนาคารสั่งจ่ายให้แก่องค์การบริหารส่วนตำบล  โดยเป็นเช็คลงวันที่ที่สัญญาหรือก่อหน้านั้นไม่เกิน  3  วันทำการของทางราชการ

              6.3 หนังสือค้ำประกันของธนาคารภายในประเทศ  ตามแบบหนังสือค้ำประกันดังระบุในข้อ  1.4

              6.4  พันธบัตรรัฐบาลไทย

              6.5 หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ ทราบแล้ว  โดยอนุโลมให้ใช้ตามตัวอย่างหนังสือค้ำประกันของธนาคารตามที่คณะกรรมการว่าด้วยพัสดุกำหนด  (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน  10  ล้านบาท)

              หลักประกันนี้จะคืนให้โดยไม่มีดอกเบี้ยภายใน    15    วัน  นับถัดจากวันที่ผู้ชนะการสอบราคา(ผู้รับจ้าง)  พ้นจากข้อผูกพันตามสัญญาจ้างแล้ว

**7.  ค่าจ้างและการจ่ายเงิน  (สัญญาเป็นราคาเหมารวม)**

              องค์การบริหารส่วนตำบลลิพัง  จะจ่ายเงินค่าจ้างโดยการจ่ายงวดเดียวเมื่อผู้รับจ้างปฏิบัติเรียบร้อยตามสัญญาจ้าง  รวมทั้งทำสถานที่ก่อสร้างให้สะอาดเรียบร้อย

**8.  อัตราค่าปรับ**

              ค่าปรับตามแบบสัญญาจ้างจะกำหนดในอัตราร้อยละ  **0.25** ของค่าจ้างตามสัญญาต่อวัน

-8-

**9.  การรับประกันความชำรุดบกพร่อง**

                ผู้ชนะการสอบราคาซึ่งได้ทำข้อตกลงเป็นหนังสือ  หรือทำสัญญาจ้างตามแบบดังระบุในข้อ  1.3  แล้วแต่กรณี  จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า  2  ปี  นับถัดจากวันที่องค์การบริหารส่วนตำบลได้รับมอบงาน  โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน    15    วัน  นับถัดจากวันที่ได้รับแจ้งความชำรุดบกพร่อง

**10.  ข้อสงวนสิทธิในการเสนอราคาอื่น  ๆ**

              10.1  เงินค่าจ้างสำหรับงานจ้างครั้งนี้  ได้มาจากเงินงบประมาณ    **อุดหนุนทั่วไปตามข้อบัญญัติงบประมาณ 2556**   **ขององค์การบริหารส่วนตำบลลิพัง**          การลงนามในสัญญาจะกระทำได้ต่อเมื่อองค์การบริหารส่วนตำบลได้รับอนุมัติเงินค่าก่อสร้างจากงบประมาณ         **เงินอุดหนุนทั่วไป**      แล้วนั้น

              10.2  ผู้เสนอราคาซึ่งองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้าง  และได้ตกลงตามเอกสารสอบราคาจ้างแล้ว  ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ  และของนั้นต้องนำเข้ามาจากจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด  ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี  ดังนี้

              (1)  แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน ๗ วัน  นับถัดจากวันที่มีผู้รับจ้างสั่ง หรือซื้อของจากต่างประเทศ  เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

              (2)  จัดการให้สิ่งของดังกล่าวบรรทุกโดยเรือไทย  หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย  เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทยซึ่งจะต้องได้รับอนุญาตเช่นนั้นก่อนบรรทุกของลงเรืออื่น   หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

              (3)  ในกรณีที่ไม่ปฏิบัติตาม  (1)  หรือ (2)  ผู้รับจ้างจะต้องรับผิดตามกฏหมายว่าด้วยการส่งเสริมการพาณิชยนาวี

-9-

              10.3  ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุไว้ในข้อ  6  องค์การบริหารส่วนตำบลอาจพิจารณาเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

              10.4  องค์การบริหารส่วนตำบลสงวนสิทธิ์ที่จะแก้ไข  เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัด หรือสำนักงานอัยการสูงสุด  (ถ้ามี)

**11.  มาตรฐานฝีมือช่าง**

              เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้ว  ผู้เสนอราคาจะต้องตกลงว่าการปฏิบัติงานก่อสร้างดังกล่าว  ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากระทรวงแรงงานและสวัสดิการสังคม  หรือผู้มีวุฒิบัตรระดับ ปวช.  ปวส.  และ  ปวท.หรือเทียบเท่าจากสถาบันการศึกษาที่  ก.พ.รับรองให้เข้ารับราชการได้  ในอัตราไม่ต่ำกว่าร้อยละ  10  ของแต่ละสาขาช่าง  แต่จะต้องมีช่างจำนวนอย่างน้อย  1  คน  ในแต่ละสาขาดังต่อไปนี้

                     11.1\_\_\_\_\_ช่างก่อสร้าง\_\_\_\_\_

                     11.2\_\_\_\_\_\_\_\_-\_\_\_\_\_\_\_\_\_\_

**12.  การปฏิบัติตามกฏหมายและระเบียบ**

                  ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด

**องค์การบริหารส่วนตำบลลิพัง  
วันที่    8    เดือน  สิงหาคม  พ.ศ.2556**